Las oracions causals en aragonés expresan causas, motivos y achaquias. La proposición subordinada de causa indican la causa por la que se fa l'acción de la proposición principal y ye introdueita por una conchunción causal seguida por un verbo en indicativo.

Las subordinadas causals pueden clasificar en uns cuantos grupos:

A) Las que enuncian la causa como realidat obchectiva: las mes frecuents van con porque.

Le pregunté a era, a su mai, perque su mai yera en casa.
No le cuaca porque diz que pude.

B) Las que enuncian la causa como una realidat que conoixen los interlocutors y mirando de convencer-los: las mes frecuents van con ya que.

Ya que me l'has preguntato te'l diré.
Ya que puyas baixa-te cualquecosa.
Fez bullir bien esta carne ya que no se resulta dura.

C) Las que enuncian una causa que no ha estau preguntada y que no conoixen los interlocutors: las mes frecuents van con como / coma.

Como yera leixos nos el puyaban allí.
Como no fue ta Zaragoza no me dion cosa.
Pero, coma que ya'n sigo farto, hu dixo estar.
Oracions causals en aragonés